b'\n_START_ARTICLE_\nDW Stadium\n_START_SECTION_\nStadion\n_START_PARAGRAPH_\nStadion je zgrajen po zadnjih standardih, saj so na njem samo sedi\xc5\xa1\xc4\x8da, ki omogo\xc4\x8dajo ogled 25.135 gledalcem. Streha je izdelana iz jeklene konstrukcije in pokriva terasaste tribune, ki so name\xc5\xa1\xc4\x8dene v obliki pravokotnika, na vogalih pa so odprte._NEWLINE_Pri tekmah obeh klubov so nasprotnikovi navija\xc4\x8di razporejeni na severni tribuni, za golom, na kateri je prostora za 5.418 gledalcev._NEWLINE_Podlaga igri\xc5\xa1\xc4\x8da je naravna trava, v katero je prime\xc5\xa1ano za 2% sinteti\xc4\x8dnih vlaken. Podlaga je pe\xc5\xa1\xc4\x8dena, pod travo pa je napeljan ogrevalni sistem ter sistem za zalivanje ter odvajanje odve\xc4\x8dne vode.\n_START_SECTION_\nZgodovina\n_START_PARAGRAPH_\nWigan Athletic je pred izgradnjo tega stadiona 102 leti igral na stadionu Springfield Park, pred letom 1932 kot Wigan Borough._NEWLINE_Stadion je zgradilo podjetje Alfred McAlpine, dokon\xc4\x8dan pa je bil avgusta 1999. Prva tekma Wigan Athletica na tem stadionu je bila prijateljska tekma proti klubu Morecambe, tik pred uradno otvoritvijo._NEWLINE_Otvoritvena tekma je bila prijateljska tekma med mestnima tekmecema Wigan Athletic in klubom Manchester United, ki je bil takrat aktualni evropski pokalni prvak. Uradno je stadion otvoril takratni mened\xc5\xbeer Manchestra Sir Alex Ferguson. Prva redna tekma je bila na stadionu odigrana 7. avgusta 1999, ko sta se v tekmi druge divizije pomerila Wigan Athletic in Scunthorpe United. Simon Haworth je bil prvi nogometa\xc5\xa1, ki je zadel prvi gol na rednih tekmah na tem stadionu. Athletic je tekmo dobil s 3:0._NEWLINE_Wigan Warriorsi so svojo prvo tekmo na stadionu odigrali 19. septembra 1999 proti klubu Castleford Tigers in izgubili. Leta 2001 Wigan Warriors i niso izgubili nobene tekme na stadionu JJB._NEWLINE_7. marca 2005 je pri\xc5\xa1lo do spora med policijo in vodstvom kluba Wigan Athletic. Policija je takrat zaradi nepla\xc4\x8danih obveznosti zavarovanja tekem v vi\xc5\xa1ini 300.000 funtov zagrozila, da od 2. aprila tega leta ne bo ve\xc4\x8d skrbela za varnost na tekmah kluba. Ta poteza bi zagotovo pomenila, da bo moral klub igrati za zaprtimi vrati stadiona. Odlo\xc4\x8ditev policije je veljala samo za tekme Wigan Athletica._NEWLINE_Sitacija je bila za\xc4\x8dasno re\xc5\xa1ena 8. marca, ko sta se sprti strani dogovorili, da bo policija skrbela za varnost do konca sezone. \xc5\xa0tiri mesece kasneje, ko se je pokazala mo\xc5\xbenost, da bo klub zaigral tudi v FA pokalu, se je vodstvo odlo\xc4\x8dilo poravnati sporne ra\xc4\x8dune, vendar so se kasneje prito\xc5\xbeili na sodi\xc5\xa1\xc4\x8de, ki \xc5\xa1e vedno obravnava primer.\n_START_SECTION_\nRekordi (nogomet in rugby)\n_START_PARAGRAPH_\nNajve\xc4\x8d gledalcev (nogomet): 25.023 proti klubu Liverpool F.C. 11. februar 2006 (FA Premier League)_NEWLINE_Najve\xc4\x8d gledalcev (nogomet): 25.017 proti klubu Manchester City F.C. 26. december 2005 (FA Premier League)_NEWLINE_Najve\xc4\x8d gledalcev (nogomet): 25.004 proti klubu Arsenal F.C. November 19, 2005 (FA Premier League)_NEWLINE_Najve\xc4\x8d gledalcev (rugby): 25.004, Velika Britanija proti Avstralija, 13. november 2004_NEWLINE_Najve\xc4\x8d gledalcev (rugby): 25.004, proti klubu St Helens , 25. marec 2005_NEWLINE_Najve\xc4\x8d gledalcev (skupaj): 25.023 Wigan Athletic proti klubu Liverpool F.C. 11. februar 2006 (FA Premier League)'